text: أسهل طريقة لزراعة اكليل الجبل
text: #000003
text: اكليل الجبل واحدة من أكتر النباتات الي بحبها , ريحتها بتخلي هدوء و أمان ينبت جواتي , و بتحسسني انو الهوا نظيف و منعش , لهيك قعداتي طول الصيف جنبه ,
text: #000006
text: هلأ ممكن نعتبريها عشبة أكتر منو شجرة , مع ان ممكن يوصل طولها لأكتر من متر إذا كان الجو المزروع فيه مناسب الها , و إذا ما كان بالك طويل , او ما كتير بتحبي العناية بالزرعات و بدك شي زراعته و العناية فيه سهل , أو ما عندك مساحة كبيرة و بدك شي حلو و بأصيص صغير , فبنصحك تبدي بهل النبتة .
text: #000008
text: كيف فيني استخدمها ؟
  كل الفوائد الموجودة في اكليل الجبل بتكون مركزة اول الربيع , وقت تطلع زهراته , و الأوراق الي المفروض نستعملها هي الغضة الطرية الي لونها بيكون قوي و مشرق . بهي الفترة ممكن نقطف الأوراق و نجففها و نستعملها ايمتى ما بدنا .
  و لحتى نحضر منقوع اكليل الجبل منقطف مقدار ملعقة صغيرة من الورق الغض , منحطهن في وعاء اله غطا و منصب عليهن كاسة مي مغلية , منغطيه فوراً و منتركه 15 دقيقة قبل الاستعمال . يفضل ما نشرب أكتر من كاسة واحدة منه بالنهار . و ممكن نحضره باستخدام اكليل الجبل المجفف .
  كيف ممكن أزرعها ؟
text: #000011
text: بشهر كانون التاني أو شباط أو أول شهر أذار قصي أغصان من اكليل الجبل بطول 15 – 20 سم , و اغرزيهن في تربية رطبة لحتى يكون داخل على التراب حوالي 5 سم من الغصن , , إذا حتزرعي أكتر من شتلة , المفروض يكون الفرق بين الواحدة و التانية 15 سم . ممكن كمان تزرعيهن بالبذور , انا شفت انو طريقة الغرس اسهل و أضمن , المهم بس مراعاة التوقيت لان اذا اتاخرتي ممكن ما تنجح عملية الزراعة معك ..
text: #000012
text: شغلتين حطيهن براسك وقت العناية فيها , انو هل الزرعة بتحب الشمس و ما بتحب الرطوبة . المفروض تحطيها بمكان توصله الشمس المباشرة شي اربع خمس ساعات , و ما تسقيها الا وقت تشوفي تربتها بديت تنشف
text: #000014
text: إذا كنت بتعيشي بجو بارد فالأفضل تزرعي اكليل الجبل في اصيص و تدخليه لجوى البيت وقت الشتي و تحطيه جنب شباك بتدخل منه الشمس . اما اذا كانت منطقتك معندلة او دافية فما داعي تعملي شي , رح تنبسط الزرعة عندك كتيررر
text: #000015
text: اكليل الجبل،حصى البان،روز ماري،زراعة،شهر شباط،شهر كانون اثاني
text: #000017
text: كتير حلوة المعلومات منى جزاك الله خيراً
  من كم شهر هدتني جارتي أغصان إكليل الجبل غسلتن و نشفتن بعدين طحنتن بودرة متل الزنجبيل البودرة و النعناع مشان سهولة الاستخدام بالمطبخ بس عجبتني مشان البشرة أكيد رح جربها خاصة هلق بالربيع و بعد مرور الشتوية بحس البشرة بدها عناية
text: #000021
text: أهلييين ام السوس
  جربيها و ما بتندمي , اكليل الجبل فيه كتير مضادات أكسدة , و تقريبا كل كريمات البشرة لازم يكون فيها نتفة منه , و اذا انتبهتي هلا رح تلاقي مليان منه بالشوارع , اقطفي غصن و ازرعيه عندك و ما بتندمي
  رح استنى نتيجة تجاربك يا عسل
text: #000022
text: أهلييين ام السوس
  جربيها و ما بتندمي , اكليل الجبل فيه كتير مضادات أكسدة , و تقريبا كل كريمات البشرة لازم يكون فيها نتفة منه , و اذا انتبهتي هلا رح تلاقي مليان منه بالشوارع , اقطفي غصن و ازرعيه عندك و ما بتندمي
text: #000023
text: و الله يا منونة أنا مو كتير إلي بال ع الزراعة بس جربت زرعت توم أخضر و نجح كتير و حالياً زرعت بقدونس لسا هلق عم يطلع ورقات بيبي بقدونس إنشاء الله إذا صحلي بجربها بأصيص صغير
text: #000025
text: وااااو , كيف زرعتيه للتوم ؟ كتير بحب اتعلم هيك اشيا انا , روح قلبي
  زرعت البقدونس من سنتين , بس ما وفت معي ابدا , يعني يا دوب خرج واحد يستخدمه للتزين , لان بصحن تبولة هيك اده بيروح كل المحصول
text: #000026
text: زرعت البقدونس من سنتين , بس ما وفت معي ابدا , يعني يا دوب خرج واحد يستخدمه للتزين , لان بصحن تبولة هيك اده بيروح كل المحصول
text: #000028
text: القدونس ما رح يطلع متل السوق لأنو البذور الموجودة بالسوق بتحسيها بذور زينة حتى كاتبين على الكيس الصورة تمثل النوع فقط
  للتوم بس خدي راس توم فصلي الحبات عن بعضها و غرسي بالتراب بس بعدين شوي شوي بتشوفي العرق الأخضر بلش يطلع من فرحتي صورتو و كنت زرعتو بكاسات استعمال مرة وحدة قعدت اتسلى ما كنت متوقعة يطلع بس مشي الحال
text: #000029
text: ايمتى زرعتي التوم ؟ يا ترى هلا بلحق و الا راحت علي , و لشو عبتستعمليه ام السوس , متل التوم الاخضر العادي و الا في شي معين , و شكرا كتير للمعلومات الي عبتقوليها
text: #000032
text: التوم زرعتو من فترة و بدي نزلوا على Tea & Cake بتلحقي تزرعي و بتستخدمي متل ما بتستخدمي التوم الأخضر فرمي مع السلق المقلى أو أي وصفة بدها توم جربيها منونة صرت كل ما أطلع ع البلكون دلعن و دندشن
text: #000033
text: راااايحة هل الدقيقة نكش و ازرع ان شاء الله , الطريقة انو افرط التوم و هو بقشره و حطهن بالتراب , بس ؟
text: #000034